b'\n_START_ARTICLE_\nLuston rautatieasema\n_START_SECTION_\nSeisake\n_START_PARAGRAPH_\nAsema muuttui miehitt\xc3\xa4m\xc3\xa4tt\xc3\xb6m\xc3\xa4ksi asemaksi 1969 ja tavaraliikenne loppui 1976. Koko liikennepaikka lakkautettiin 1989 ja vuonna 1995 avattiin j\xc3\xa4lleen ja nyt nimell\xc3\xa4 Luston seisake, josta p\xc3\xa4\xc3\xa4see niin Parikkalaan kuin Savonlinnaankin viisi kertaa p\xc3\xa4iv\xc3\xa4ss\xc3\xa4. Rautatietoimintojen loppumisen j\xc3\xa4lkeen asemarakennus on ollut muun muassa n\xc3\xa4yttelytilana ja Punkaharjun luonnonsuojelualueen opastuskeskuksena. Aseman sis\xc3\xa4tilat on entistetty 1900-luvun alun piirustusten mukaisiksi. Asemarakennus myytiin oheisrakennuksineen yksityiseen asuink\xc3\xa4ytt\xc3\xb6\xc3\xb6n syksyll\xc3\xa4 2015. Kauppa kuitenkin peruuntui ja uusi omistaja l\xc3\xb6ytyi asemalle lokakuussa 2016. Uudet omistajat haluavat s\xc3\xa4ilytt\xc3\xa4\xc3\xa4 aseman my\xc3\xb6s yleis\xc3\xb6n n\xc3\xa4ht\xc3\xa4vill\xc3\xa4 ja kes\xc3\xa4ll\xc3\xa4 2017 asemalla on kuvanveist\xc3\xa4j\xc3\xa4 Miina \xc3\x84kkijyrk\xc3\xa4n "Lehm\xc3\xa4"-myyntin\xc3\xa4yttely. Aseman ratapihalla tervehtii junan matkustajia Miinan peltilehm\xc3\xa4 "Porin vasikka". Asemarakennus ei ole en\xc3\xa4\xc3\xa4 siis julkisessa k\xc3\xa4yt\xc3\xb6ss\xc3\xa4, mutta junaseisaketta voi yh\xc3\xa4 k\xc3\xa4ytt\xc3\xa4\xc3\xa4 normaalisti._NEWLINE_Asema ymp\xc3\xa4rist\xc3\xb6ineen kuuluu Punkaharjun kulttuurimaisemaan, joka on luokiteltu valtakunnallisesti merkitt\xc3\xa4v\xc3\xa4ksi kulttuurihistorialliseksi ymp\xc3\xa4rist\xc3\xb6ksi. Asemakokonaisuuteen kuuluu asemarakennuksen lis\xc3\xa4ksi puisto lehmuskujineen, makasiini ja paviljonki (vuodelta 1928)._NEWLINE_Savonlinnan ja Parikkalan v\xc3\xa4lill\xc3\xa4 kulkevat henkil\xc3\xb6junat pys\xc3\xa4htyv\xc3\xa4t Luston rautatieasemalla. Asemalla ei ole lipunmyynti\xc3\xa4.'